Jubilee (filme de 1978)

Jubilee é un filme de 1977, o segundo dos dirixidos polo británico Derek Jarman. O seu título fai mención ao xubileu de prata da raíña Isabel II, é dicir, ao seu 25º aniversario como monarca.

 Historia 

A raíña Isabel I de Inglaterra é transportada no tempo polo ocultista John Dee, grazas aos poderes do espírito Ariel (un personaxe d'A tempestade de Shakespeare), e chega ao ano 1977, xusto cando nunha liorta nos arrabaldes a raíña Isabel II é asasinada. Isabel I móvese entón a través dun Londres decadente, dominado pola violencia, e onde o principal interese son os grupos de música punk e a arte é unha forma cultural extinta.

A acción céntrase no seguimento dun grupo de mozas e das súas aduanadas: unha pirómana, unha au pair francesa escravizada, unha parella de irmáns homosexuais nunha relación incestuosa, unha pintora nun mundo en que a arte desapareceu, unha escritora que fai as súas propias versións resumidas da historia da decadencia de Inglaterra e Rod, a asasina da raíña Isabel, e que porta a súa coroa. Nunha redada contra un local de bingo ilegal, a policía asasina a parella de irmáns (Angel e Sphinx), e o grupo decide tomar vinganza, acoitelando un dos policías e queimando outro cun cóctel molotov. As escenas de violencia son constantes, con disparos, pelexas, sangue e coiteladas, así como as de sexo explícito, tanto de sexo por parellas como orxías, e crimes sexuais rituais.

 Punk 
No filme aparecen distintas referencias ao movemento punk: fotografías da raíña caricaturizadas, un vídeo musical cunha versión pop do himno Rule Britannia, unha cunca de almorzo coa cabeza de Winston Churchill que escacha no chan... Ademais, no filme aparecen diversas iconas do movemento punk, como unha amante de Malcolm McLaren (Jordan), Toyah Willcox, Nell Campbell, Adam Ant, Demoriane e Wayne County. Ademais, algúns deses artistas interpretan a súa música no filme, como Wayne County e Adam and the Ants, xunto con The Slits e Siouxsie and the Banshees.

 Actores, actrices e papeis 
Jenny Runacre		Raíña Isabel I / BodNell Campbell			CrabsToyah Willcox			MadJordan					Amyl NitriteHermine Demoriane		ChaosIan Charleson			AngelKarl Johnson				SphinxLinda Spurrier			VivNeil Kennedy				MaxJack Birkett				Borgia GinzJayne County				Lounge LizardRichard O'Brien			John DeeDavid Brandon			ArielHelen Wellington-Lloyd	BufonaAdam Ant				KidClaire Davenport			Policía de fronteiraDonald Dunham			PolicíaIris Fry					BingueiraQuinn Hawkins			NenoBarney James				PolicíaLindsay Kemp			Artista de cabaretUlla Larson-Styles		CamareiraHoward Malin			SchmeitzerLuciana Martínez			Dama de compañía de Borgia GinzWilliam Merrow			MauriceGene October			Happy DaysPrudence Walters			Dama de compañía de Borgia GinzJoyce Windsor			BingueiraSteven Severin			 Facendo de si mesmoDuggie Fields			EsmorganteSiouxsie Sioux			Facendo de si mesmo

 Notas 

 Véxase tamén 
 Ligazóns externas 

 Julian Upton: Anarchy in the UK. Derek Jarman's 'Jubilee' revisited Bright Lights Film Journal, n.30, outubro 2000 

Categoría:Filmes de 1978
Categoría:Filmes en lingua inglesa
Categoría:Filmes do Reino Unido
Categoría:Punk
Categoría:Filmes sobre temática transxénero